Νότια Αυστραλία

Η Νότια Αυστραλία (αγγλικά: South Australia) είναι μία από τις πολιτείες της Κοινοπολιτείας της Αυστραλίας. Συνορεύει με τη Βόρεια Επικράτεια στα βόρεια, με το Κουίνσλαντ στα βορειοανατολικά, με τη Βικτώρια και τη Νέα Νότια Ουαλία στα ανατολικά, με τη Δυτική Αυστραλία στα δυτικά και βρέχεται από το Νότιο ωκεανό στα νότια. Έχει έκταση 984.321 τ.χλμ. και πληθυσμό 1.742.700 κατοίκους (εκτίμηση 2018). Η πρωτεύουσα Αδελαΐδα συγκεντρώνει το 70,3% των κατοίκων της πολιτείας (1.158.259 κ.). Καμία άλλη πόλη της Νότιας Αυστραλίας δε ξεπερνάει τους 25.000 κ. σε πληθυσμό. Υπάρχουν 5 πανεπιστήμια (3 κρατικά, 2 ιδιωτικά). Η πολιτεία παράγει κρέας, μαλλί, κρασί, σιτηρά, δέρμα, μέταλλα, μηχανές και βιομηχανικά προϊόντα, όπως και πετρελαιοειδή.
Η Νότια Αυστραλία έχει πολίτευμα Συνταγματική Μοναρχία, με ανώτατο άρχοντα τον εκάστοτε Μονάρχη της Μεγάλης Βρετανίας (από το 2022 ο Κάρολος Γ΄) και κυβερνάται από το Κοινοβούλιο της, τον πολιτειακό πρωθυπουργό της (από τις 21 Μαρτίου 2022 ο Πίτερ Μαλινάουσκας, Εργατικός) και τον Κυβερνήτη της, που αντιπροσωπεύει τη Μοναρχία (από τις 7 Οκτωβρίου του 2021 η Φράνσις Άνταμσον).

Παραπομπές

Εξωτερικοί σύνδεσμοι